CELEX: 62011CO0029
Language: hu
Date: 2011-04-08 00:00:00
Title: A Bíróság (ötödik tanács) 2011. április 8-i végzése. # Aurora Elena Sfichi kontra Direcţia Generală a Finanţelor Publice Suceava és társai (C-29/11) és Adrian Ilaş kontra Direcţia Generală a Finanţelor Publice Suceava és társai (C-30/11). # Előzetes döntéshozatal iránti kérelmek: Tribunalul Suceava - Románia. # Az eljárási szabályzat 104. cikke 3. §-ának első bekezdése - Belső adók - EUMSZ 110. cikk - A gépjárművek első nyilvántartásba vételekor kivetett környezetszennyezési adó. # C-29/11. és C-30/11. sz. egyesített ügyek

A Bíróság (ötödik tanács) 2011. április 8‑i végzése – Sfichi és Ilaş kontra Direcţia Generală a Finanţelor Publice Suceava
            és társai
      (C‑29/11. és C‑30/11. sz. egyesített ügyek)
      „Az eljárási szabályzat 104. cikke 3. §‑ának első bekezdése – Belső adók – EUMSZ 110. cikk – A gépjárművek első nyilvántartásba vételekor kivetett környezetszennyezési adó”
      Adórendelkezések – Belső adók – A gépjárműveket első belföldi nyilvántartásba vételükkor terhelő környezetszennyezési adó (EUMSZ 110. cikk) (vö. 23–26. pont és a rendelkező rész)
      Tárgy
      
         
               Előzetes döntéshozatal iránti kérelem – Tribunalul Suceava – Korábban más tagállamban nyilvántartásba vett használt gépjármű
                  nyilvántartásba vétele – Nemzeti szabályozás, amely e gépjármű első belföldi nyilvántartásba vételéhez környezetvédelmi adó
                  fizetését írja elő, miközben a belföldi piacon már jelen lévő használt gépjárművek újabb nyilvántartásba vételükkor mentesek
                  ezen adó alól – E nemzeti szabályozásnak az EUMSZ 110. cikk első és második bekezdésével való összeegyeztethetősége – Az áruk
                  szabad mozgásának akadálya.
               
            Rendelkező rész
      Az EUMSZ 110. cikket úgy kell értelmezni, hogy azzal ellentétes, ha valamely tagállam a gépjárművek e tagállamban való első
         nyilvántartásba vételekor a gépjárműveket terhelő környezetszennyezési adót vezet be, amennyiben ezt az adóügyi intézkedést
         oly módon alakítja ki, hogy az visszatart a más tagállamokban vásárolt használt járműveknek az említett tagállamban való forgalomba
         helyezésétől, anélkül azonban, hogy visszatartana a belföldi piacon jelen lévő, ugyanolyan életkorú és használtsági fokú használt
         járművek megvásárlásától.